Publication: Magyar Közlöny
Issue: MK-2004-130 (Year: 2004, Number: 130)
Era: 2004-2010
Section: törvény módosításáról rendelkezõ 2003. évi LXV. törvényt.
Paragraph Index: 529

2003. évi módosításába, hogy az informatika tantárgyat már az 1– 4. évfolyamokon is tanítani kell. Ez a tanterv nem tartalmazza a könyvtári informatikát, az a „Magyar nyelv és irodalom 1–4.” tanterv része. Az oktatás kezdeti szakaszában a tanulóknak tapasztalatokat kell szerezni a legalapvetõbb informatikai eszközökrõl, azok használatáról. Olyan tanulási környezetet kell kialakítani, mely segíti a felfedezést, fejleszti a kreativitást. Elvárható már ebben a korban is a multimédiás kommunikáció, mely nagymértékben segíti a képességfejlesztést, a kompetenciák kialakulását. A korosztályban alapvetõ fejlesztési forma a játék. Informatikában erre tág keretek vannak, s ezt kell kihasználni. Már itt fel kell hívni a figyelmet a veszélyekre, melyek ergonómiai és személyiségfejlesztési aspektusokat is felvetnek (a túlzott számítógép-használat, függõség kialakulása). Már ebben a korban is el kell kezdeni a megváltozott pedagógusszerep szerinti foglalkozásokat. Az eligazodást segítõ, tanácsadó szerepet kell növelni. Bátorítsuk tanulóinkat, hogy kétkedjenek, ezt fogalmazzák meg, a pedagógus pedig irányítsa gondolataikat. Kiemelt célok – Olyan tanulói attitûd kialakítása, melyek segítik az informatikai környezetben való eligazodást, a tanulási folyamatok bõvítését. – Olyan tanulói hozzáállás kialakítása, mely megalapozza a területhez való pozitív viszonyulást. – Érdeklõdés felkeltése az informatika iránt. – Megismertetni az informatika eszközeit, módszereit és fogalmait. – Az informatika eszközeivel más tárgyakban is alkalmazásképes tudás kifejlesztése. Kiemelt feladatok Balesetmentes, károkozásmentes munkafeltételek megteremtése. Biztonságos, interaktív kapcsolattartás a számítógéppel. A Comenius LOGO nyelvezetének és alkalmazási lehetõségének megismerése, egyszerû alkalmazása (gyerekjátékok, a teknõs mozgatása). Számítógépes (logikai) játékok, egyszerû fejlesztõ szoftverek megismerése, alkalmazása. Rajzoló programok megismerése, egyszerû rajzos dokumentumok készítése. A szoftverek eredetének, kategóriáinak ismerete (jog, etika). A tanterv órakerete

Source: https://magyarkozlony.hu/hivatalos-lapok/cc2076d327785e51ca193a619e87bf84079a4585/dokumentumok/c9e879435083ac3f90e2805325008c3f4c4645b7/letoltes